Rakkomandazzjoni għal Opinjoni tal-Kunsill skond it-tielet paragrafu ta’ l-Art.9 tar- regolament tal-Kunsill Nru 1466/97 tas-7 ta’ Lulju 1997 Dwar il-programm aġġornat ta’ konverġenza ta’ l-Estonja, 2004-2008 /* SEK/2005/0149 finali */





[pic] | KUMMISSJONI TAL-KOMUNITAJIET EWROPEJ | Brussel 2.2.2005 SEG(2005) 149 finali Rakkomandazzjoni għal OPINJONI TAL-KUNSILL skond it-tielet paragrafu ta’ l-Art.9 tar- Regolament tal-Kunsill Nru 1466/97 tas-7 ta’ Lulju 1997 Dwar il-programm aġġornat ta’ konverġenza ta’ l-Estonja, 2004-2008 (preżentata mill-Kummissjoni) MEMORANDUM TA’ SPJEGAZZJONI Ir-Regolament tal-Kunsill (KE) Nru 1466/97 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politiki ekonomiċi[1] jistipulaw li Stati Membri li mhumiex qed jipparteċipaw, jiġifieri, dawk li m’adottawx il-munita unika, għandhom jibagħatu programmi ta’ konverġenza lill-Kunsill u lill-Kummissjoni. Skond l-Artikolu 9 ta’ dan ir-Regolament, il-Kunsill għandu jeżamina kull programm ta’ konverġenza bbażat fuq valutazzjonijiet imħejjija mill-Kummissjoni u l-Kumitat imwaqqaf permezz ta’ l-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara konsultazzjoni mill-Kumitat Ekonomiku u Finanzjarju, il-Kunsill għandu jagħti opinjoni, wara li hu stess ikun eżamina l-programm. Skond ir-Regolament, l-Istati Membri għandhom jibagħatu aġġornamenti annwali tal-programmi tagħhom ta' konverġenza, li jistgħu wkoll jiġu eżaminati mill-Kunsill skond dawn l-istess proċeduri. L-Istati Membri li ngħaqdu fl-Unjoni Ewropea fl-1 ta’ Mejju 2004 ma jipparteċipawx fil-munita unika, iżda huma meħtieġa li jissodisfaw il-kriterji ta’ konverġenza fiż-żmien dovut, inkluż dak dwar is-sostenibbiltà tal-pożizzjoni finanzjarja tal-gvern, sabiex jikkwalifikaw għall-adozzjoni ta’ l-euro. L-Istati Membri li ingħaqdu fl-UE fl-1 ta’ Mejju 2004 ikkommettew ruħhom li jissottomettu l-programmi tagħhom ta’ konverġenza sal-15 ta’ Mejju 2004 u l-ewwel aġġornament ta’ dawn lejn l-aħħar ta’ l-2004. L-ewwel programm ta’ konverġenza ta’ l-Estonja, li jkopri l-perijodu 2004-2008, kien sottomess fl-1 ta' Mejju 2004 u kien valutat mill-Kunsill fil-5 ta' Lulju 2004. L-Estonja issottomettiet aġġornament tal-programm tagħha ta’ konverġenza fl-1 ta’ Diċembru 2004. Is-servizzi tal-Kummissjoni wettqu valutazzjoni teknika ta’ dan l-aġġornament, billi ħadu in konsiderazzjoni r-riżultati tat-tbassir ekonomiċi tas-servizzi tal-Kummissjoni tal-Ħarifa 2004, u billi kkunsidraw il-“kodiċi ta’ kondotta dwar il-kontenut u l-format tal-programmi ta’ stabbiltà u ta’ konverġenza”[2], il-metodoloġija komunement miftiehma għall-valutazzjoni tal-produzzjoni potenzjali, ir-rakkomandazzjonijiet fil-linji gwida tal-politika ekonomika wiesgħa għall-perijodu 2003-2005 u l-prinċipji imfassla fil-Komunikazzjoni mill-Kummissjoni lill-Kunsill u l-Parlament Ewropew tas-27 ta’ Novembru 2002 dwar it-tisħiħ tal-koordinazzjoni tal-politiki dwar il-baġit[3]. Din il-valutazzjoni teħtieġ din l-istima: - L-ewwel aġġornament tal-programm ta’ konverġenza ta’ l-Estonja kien sottomess lill-Kummissjoni Ewropea fl-1 ta’ Diċembru 2004. Dan ikopri l-perijodu 2004-2008. Il-programm hu konformi mal-“kodiċi ta’ kondotta dwar il-kontenut u l-format tal-prgrammi ta’ stabbiltà u ta’ konverġenza.” - Ix-xenarju makroekonomiku kif ippreżentat fil-programm jipprevedi tkabbir tal-PGD reali ta’ 5.6% fl-2004. Fl-2005, il-PGD reali hu mbassar li se jaċċellera għal 5.9% u li se jżomm pass ta’ 6% fis-sena tul il-perijodu 2006-2008. Dan hu kemmxejn aktar baxx mit-tbassir tas-servizzi tal-Kummissjoni tal-Ħarifa 2004 għas-snin 2004-2006, li jipproġetta rati ta’ tkabbir ta’ 5.9% fl-2004, 6% fl-2005 u 6.2% fl-2006. Dawn iż-żewġ previżjonijiet jibqgħu ‘l isfel mill-istimi ta’ tkabbir fil-produzzjoni potenzjali tal-Kummissjoni għas-snin 2004-2007. Fuq il-bażi ta’ informazzjoni disponibbli bħalissa, u b’mod partikolari ġaladarba r-rata ta’ tkabbir effettiv fl-ewwel tliet kwarti ta' l-2004 kien ta' 6.3% sena-fuq-sena, flimkien ma’ record ta’ tbassir prudenti tal-gvern ta’ l-awtoritajiet Estonjani, ix-xenarju tal-programm jista’ jiġi kkunsidrat bħala plawsibbli. Defiċit għoli tal-kont estern se jkompli jkun l-iżbilanċ makro-ekonomiku ewlieni fl-Estonja fil-futur qrib, li jirrifletti bi kbir il-bżonnijiet ta’ investiment qawwi fl-ekonomija sabiex tilħaq mal-livelli ta’ dħul medju ta’ l-UE. Għalkemm il-programm jipproġetta tidjieq sostenibbli fid-defiċit estern permezz ta’ titjib strutturali fil-bilanċ tal-kummerċ, tendenzi preżenti u data dwar il-kummerċ li ma tistax toqgħod fuqha jiffavorixxu l-kawtela. - Fit-28 ta’ Ġunju 2004, l-Estonja ngħaqdet fl-ERM II b’faxxa ta’ ċaqliq standard , waqt li żammet impenn unilaterali għas-sistema preżenti ta’ currency board . Ir-rabta soda ma’ l-euro, sostnuta b’dixxiplina b’saħħitha tal-politika, għinet sabiex trażżan l-inflazzjoni fl-ekonomija Estonjana kemmxejn malajr fis-snin li għaddew. L-inflazzjoni HICP annwali żdiedet għall-3% fl-2004, li tirrifletti l-aktar l-effetti ta’ l-adeżjoni fl-UE, però din hi mistennija li tonqos fit-terminu medju. Is-suq tal-flus Estonjan u r-rati ta’ self tal-banek jinsabu f’livell baxx storiku, li jirrifletti żviluppi fiż-żona ta’ l-euro kif ukoll konverġenza sostnuta tar-rata ta’ l-interessi. - L-aġġornament tal-programm għandu l-għan li jikseb pożizzjoni tal-baġit ta’ qrib il-bilanċ jew ta’ bilanċ żgħir matul il-perijodu tal-programm. Għall-2004, bilanċ fil-baġit ta’ 1% tal-PGD hu mistenni. Mill-2005 ‘il quddiem, baġits bilanċjati huma mmirati. Minħabba fit-tkabbir ta’ suċċess ta’ attività, l-investiment u l-konsum tal-gvern huma mistennija li jonqsu bħala relazzjonijiet tal-PGD, waqt li l-ispiża nominali fuq iż-żewġ oġġetti se tikber. Fparallel, id-dħul se ojnqos bħala perċentwali tal-PGD, primarjament minħabba fl-effetti nett ta’ riforma dejjem sejra fit-taxxa. Waqt li l-istrateġija globali ma nbidlitx kif imqabbla mal-programm ta’ Mejju 2004, il-bilanċ fl-estimi mistenni għall-2004 ġie rivedut ‘il fuq għal 1% tal-PGD, minn 0.7%. Il-projjezzjonijiet ta’ tkabbir tal-PGD tgħollew matul il-perijodu kollu tal-programm, għalkemm dawn għadhom jidhru li huma fuq in-naħa tal-kawtela. - Ir-riskji għall-projjezzjonijiet tal-baġit fil-programm jidhru li huma ġeneralment ibbilanċjati. Min-naħa l-oħra, ix-xenarju makroekonomiku kawt jissuġġerixxi li dħul jistgħu jkunu għola u li l-ispiża kemmxejn aktar baxxa milli kien stmat. Fil-fatt, l-Estonja waqqfet rekord ta’ tbassir prudenti u ta’ repetizzjoni ta’ żbalji f’miri fiskali matul dawn l-aħħar ftit snin. Min-naħa l-oħra, nuqqasijiet mhux mistennija fid-dħul mit-tnaqqis ippjanat fit-taxxi, jew impatt ħażin fuq it-tkabbir minn xokkijiet esoġeni ma jistgħux jiġu esklużi totalment. - Fid-dawl ta’ din il-valutazzjoni tar-riskju l-pożizzjoni tal-baġit fil-programm tidher adegwata sabiex iżżomm l-objettiv fit-terminu medju ta’ pożizzjoni ta’ qrib il-bilanċ tal-Patt ta’ Stabbiltà u ta’ Tkabbir matul il-perijodu tal-programm kollu. Tidher ukoll li tipprovdi marġini ta’ sigurtà suffiċjenti kontra l-ksur tat-3% tal-limitu ta’ defiċit tal-PGD b’varjazzjonijiet makro-ekonomiċi normali. - Ir-relazzjoni tad-dejn mal-PGD hu stmat għal 4.8% tal-PGD fl-2004, ferm anqas mis-60% tal-valur ta’ referenza tal-PGD imsemmi fit-Trattat u, fil-fatt, hu l-aktar baxx fl-UE. Il-programm jipproġetta li r-relazzjoni tad-dejn se tkompli tonqos b’1.9 punti perċentwali sal-bidu tal-programm. - Il-programm jeżamina fil-qasir il-programm ta’ riforma strutturali tal-gvern li jiffoka fuq miżuri sabiex titjieb l-infrastruttura tal-pajjiż (bl-użu wkoll ta’ fondi ta’ l-UE għal dak l-għan), is-sistemi ta’ l-edukazzjoni u l-kura tas-saħħa, u ta’ politiki tas-suq tax-xogħol attiv kif ukoll il-promozzjoni ta’ l-innovazzjoni u r-riċerka. Il-programm jagħti wkoll deskrizzjoni qasira ta’ miżuri sabiex ikompli jissaħħaħ il-proċess tal-baġit permezz ta’ qafas ta’ bbaġittjar multi-annwali, u sabiex tiżdied it-trasparenza u l-kredibilità tal-limiti ta’ spiża nominali permezz ta’ mekkaniżżmi ta’ valutazzjoni sistematika. Id-defiċits tal-gvern lokali huma ppjanati li jinġiebu taħt kontroll permezz ta’ koordinazzjoni mtejjba ta’ self mal-livell tal-gvern ċentrali, kif ukoll preparazzjoni mandatarja ta’ qafas ta’ baġit ta’ nofs-terminu, l-introduzzjoni ta’ limiti għad-defiċits annwali, u l-akkumulazzjoni mandatarja tar-riservi. Ir-riformi, li ħafna minnhom diġà qed isiru jew li l-leġislazzjoni tagħhom qed tiġi ppreparata, jistgħu b’mod raġonevoli jiġu mistennija li jtejbu l-kondizzjonijiet ta’ tkabbir ta’ l-ekonomija Estonjana, waqt li jsaħħu l-inċentivi għax-xogħol, bil-ħolqien ta’ xogħol ġdid u l-iskuraġġar ta’ l-evażjoni tat-taxxa, kif ukoll titjib fid-dixxiplina fiskali kemm mal-ministeri kkonċernati u fl-livell ta’ gvern lokali. Riżultati bikrija inkoraġġanti, speċjalment fis-suq tax-xogħol, diġà dehru viżibbli fl-2004. - Jidher li l-Estonja tinsab f’pożizzjoni favorevoli fir-rigward tas-sostenibilità fit-tul tal-finanzi pubbliċi, li minnhom l-ispiża tal-baġit ipproġettata ta’ popolazzjoni li qed jixjieħ hi element importanti. Livell ta’ dejn baxx tal-gvern, riservi konsiderevoli finanzjarji tal-gvern u strateġija tal-baġit ta’ terminu medju li hi konsistenti fis-sħiħ ma’ l-objettiv ta’ sitwazzjoni ta’ qrib il-bilanċ jew ta’ bilanċ fil-baġit, flimkien ma’ riformi kredibbli u fil-fond tas-sistemi tal-pensjoni u tal-kura tas-saħħa li huma ntiżi li fit-tul inibbtu pressjonijiet tal-baġit, għandhom jiżguraw li l-finanzi pubbliċi jibqgħu f’kondizzjonijiet sostenibbli. - Il-politiki ekonomiċi deskritti fil-qosor fl-aġġornament huma largament konsistenti mal-linji gwida għal politika ekonomika wiesgħa speċifika għall-pajjiż fil-qasam tal-finanzi pubbliċi. Il-bilanċ tal-baġit ogħla minn dak ipproġettat fl-2004 hu konformi mar-rakkomandazzjoni li jiġu evitati politiki fiskali pro-ċikliki. Madankollu, ġaladarba d-defiċit tal-kont estern probabbilment ma naqasx b’mod sinifikanti (jekk fil-fatt naqas) fl-2004, tnaqqis rapidu tal-bilanċ tal-baġit jista’ jipprovdi appoġġ insuffiċjenti mill-pożizzjoni tal-politika fiskali għall-korrezzjoni ta’ l-iżbilanċ estern. Ibbażat fuq din il-valutazzjoni, il-Kummissjoni adottat ir-rakkomandazzjoni għal Opinjoni tal-Kunsill mehmuża dwar il-programm aġġornat ta’ konverġenza ta’ l-Estonja u qed tgħaddiha lill-Kunsill. Rakkomandazzjoni għal OPINJONI TAL-KUNSILL skond it-tielet paragrafu ta’ l-Art.9 tar- Regolament tal-Kunsill Nru 1466/97 tas-7 ta’ Lulju 1997 Dwar il-programm aġġornat ta’ konverġenza ta’ l-Estonja, 2004-2008 IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politiki ekonomiċi[4], u b’mod partikolari l-Artikolu 9(3) tiegħu, Wara li kkunsidra l-proposta mill-Kummissjoni, Wara li kkonsulta l-Kumitat Ekonomiku u Soċjali Ewropew, TA DIN L-OPINJONI: 1. Fis-[17 ta’ Frar 2005] il-Kunsill eżamina l-programm aġġornat ta’ konverġenza ta’ l-Estonja, li jkopri l-perijodu 2004 sa’ l-2008. Il-programm hu konformi mal-ħtiġijiet tad- data tal- “kodiċi ta’ kondotta dwar il-kontenut u l-format tal-programmi ta’ stabbiltà u ta’ konverġenza” rivedut. 2. Ix-xenarju makro-ekonomiku li hu l-bażi tal-programm ibassar tkabbir reali tal-PGD li għandu jiżdied minn 5.6% fl-2004 għal 6% bħala medja matul il-bqija tal-perijodu tal-programm. Fuq il-bażi ta’ informazzjoni disponibbli bħalissa, dan ix-xenarju jidher li jirrifletti l-assunzjonijiet plawsibbli ta’ tkabbir. Il-projjezzjonijiet dwar l-inflazzjoni tal-programm ukoll jidhru li huma realistiċi. 3. L-Estonja timmira li tikseb pożizzjoni tal-baġit ta’ qrib il-bilanċ jew ta’ bilanċ żgħir matul il-perijodu tal-programm. Għall-2004, il-programm jimmira għal bilanċ ta’ baġit ta’ 1% tal-PGD li hu 0.3% ogħla mill-bilanċ ippjanat fil-programm ta’ Mejju li għadda. Mill-2005 'il quddiem, huma mbassra baġits ibbilanċjati kif kien il-każ fil-programm ta’ qabel. L-investiment pubbliku fl-2004 hu mbassar li se jikber b’punt wieħed perċentwali tal-PGD għal 4.4% qabel ma jinżel għal 3.9% sa l-2008, u b’hekk jibqa’ sew ‘il fuq mill-medja ta’ l-UE (2.4% tal-PGD fl-2004). 4. Ir-riskji għall-projjezzjonijiet tal-baġit fil-programm jidhru li huma ġeneralment ibbilanċjati. Minn naħa, ix-xenarju makroekonomiku kawt jissuġġerixxi li dħul jistgħu jkunu ogħla u l-ispiża kemmxejn aktar baxxa milli kien stmat. Fil-fatt, l-Estonja waqqfet rekord ta’ tbassir prudenti u ta’ repetizzjoni ta’ żbalji ta’ miri fiskali matul dawn l-aħħar ftit snin. Min-naħa l-oħra, nuqqasijiet mhux mistennija fid-dħul mit-tnaqqis fit-taxxi ppjanati, jew impatt ħażin fuq it-tkabbir minn xokkijiet esoġeni ma jistgħux jiġu esklużi totalment. Meta wieħed jikkonsidra l-bilanċ tar-riskji, il-pożizzjoni tal-baġit fil-programm jidher li hu adattat sabiex iżomm l-objettiv f’terminu medju tal-Patt ta’ Stabbiltà u ta’ Tkabbir ta’ pożizzjoni ta’ qrib il-bilanċ matul il-perijodu sħiħ tal-programm 2004-2008. Jidher ukoll li jipprovdi marġini ta’ sigurtà suffiċjenti kontra l-ksur ta’ 3% tal-limitu ta’ defiċit tal-PGD b’ċaqliq makro-ekonomiku normali. 5. Ir-relazzjoni tad-dejn hu stmat għal 4.8% tal-PGD fl-2004, ferm anqas mis-60% tal-valur ta’ referenza tat-Trattat tal-PGD u fil-fatt hu l-aktar baxx fl-UE. Il-programm jipproġetta li r-relazzjoni tad-dejn se jkuompli jonqos b’1.9 punti perċentwali matul il-perijodu tal-programm. 6. Jidher li l-Estonja tinsab f’pożizzjoni favorevoli fir-rigward tas-sostenibilità fit-tul tal-finanzi pubbliċi, minkejja spejjeż importanti tal-baġit ipproġettati ta’ popolazzjoni li qed tixjieħ. Livell ta’ dejn tal-gvern baxx, riservi finanzjarji tal-gvern konsiderevoli u strateġija tal-baġit ta’ terminu medju li tkun konsistenti bis-sħiħ ma’ l-objettiv ta’ qrib il-bilanċ jew ta’ pożizzjoni ta’ bilanċ fil-baġit, flimkien ma’ riformi kredibbli u fil-fond tas-sistemi tal-pensjoni u tal-kura tas-saħħa li huma ntiżi li fit-tul inibbtu pressjonijiet tal-baġit, għandhom jiżguraw li l-finanzi pubbliċi jibqgħu f’kondizzjonijiet sostenibbli. 7. Il-politiki ekonomiċi deskritti fil-qasir fl-aġġornament huma konsistenti f’sens wiesgħa mal-linji gwida għal politika ekonomika wiesgħa speċifika għall-pajjiż fil-qasam tal-finanzi pubbliċi. Il-bilanċ tal-baġit għola milli pproġettat fl-2004 hu konformi mar-rakkomandazzjoni sabiex jevita politiki fiskali pro-ċikliki. Madankollu, ġaladarba d-defiċit tal-kont estern probabbilment ma naqasx b’mod sinifikanti (jekk fil-fatt naqas) fl-2004, tnaqqis rapidu tal-bilanċ tal-baġit jista’ jipprovdi appoġġ insuffiċjenti mill-pożizzjoni tal-politika fiskali għall-korrezzjoni ta’ l-iżbilanċ estern. Tabella: Tqabbil ta’ projezzjonijiet makroekonomiċi u ta’ baġit ewlenin 2004 | 2005 | 2006 | 2007 | 2008 | PGD reali (% bidla) | PK Diċ 2004 | 5.6 | 5.9 | 6.0 | 6.0 | 6.0 | KUMM Ott 2004 | 5.9 | 6.0 | 6.2 | n.a. | n.a. | PK Mejju 2004 | 5.3 | 5.8 | 5.6 | 5.9 | 5.8 | Inflazzjoni HICP* (%) | PK Diċ 2004 | 3.3 | 3.2 | 2.5 | 2.8 | 2.8 | KUMM Ott 2004 | 3.4 | 3.5 | 2.8 | n.a. | n.a. | PK Mejju 2004 | 3.1 | 3.0 | 2.8 | 2.8 | 2.8 | Bilanċ ġenerali tal-gvern (% tal-PGD) | PK Diċ 2004 | 1.0 | 0.0 | 0.0 | 0.0 | 0.0 | KUMM Ott 2004 | 0.5 | 0.2 | 0.1 | n.a. | n.a. | PK Mejju 2004 | 0.7 | 0.0 | 0.0 | 0.0 | 0.0 | Bilanċ primarju (% tal-PGD) | PK Diċ 2004 | 1.3 | 0.2 | 0.2 | 0.2 | 0.2 | KUMM Ott 2004 | 0.8 | 0.4 | 0.3 | n.a. | n.a. | PK Mejju 2004 | 1.0 | 0.3 | 0.3 | 0.3 | 0.3 | Dejn gross tal-gvern (% tal-PGD) | PK Diċ 2004 | 4.8 | 4.6 | 4.3 | 3.1 | 2.9 | KUMM Ott 2004 | 4.8 | 4.4 | 4.2 | n.a. | n.a. | PK Mejju 2004 | 5.4 | 5.1 | 4.7 | 3.4 | 3.2 | Innota: *il-programm jirreferi għad-definizzjoni nazzjonali tas-CPI, u mhux l-HICP. Sorsi: programm ta’ konverġenza (PK); Servizzi tal-Kummissjoni tbassir tal-Ħarifa 2004 (KUMM). | [1] ĠU L 209, tat-2.8.1997. Id-dokumenti kollha msemmija f’dan it-test jistgħu jinstabu f’dan is-sit web: http://europa.eu.int/comm/economy_finance/about/activities/sgp/main_en.htm. [2] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta’ stabbiltà u ta’ konverġenza, dokument EFC/ECFIN/404/01 – REV 1 tas-27.6.2001 approvat mill-Kunsill ECOFIN ta’ l-10.7.2001. [3] KUMM(2002) 668, 27.11.2002. [4] ĠU L 209, tat-2.8.1997, p. 1. Id-dokumenti msemmija f’dan it-test jistgħu jinstabu f’dan is-sit web: http://europa.eu.int/comm/economy_finance/about/activities/sgp/main_en.htm.